О Б Р А З Л О Ж Е Њ Е

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у одредбама члана 97. тач. 6. и 15. Устава Републике Србије, према којима Република Србија уређује и обезбеђује, између осталог, порески систем и финансирање остваривања права и дужности Републике Србије, утврђених Уставом и законом.

II. РАЗЛОЗИ ЗА ДОНОШЕЊЕ ЗАКОНА

*• Проблеми које овај закон треба да реши, односно циљеви који се овим законом постижу*

Основни разлог за доношење овог закона, односно циљ који се овим законом постиже, садржан је у потреби да се одложи рок за преношење надлежности за утврђивање пореза на наслеђе и поклон и пореза на пренос апсолутних права, са Пореске управе на јединице локалне самоуправе, до 1. јануара 2025. године, како би се реализовале све потребне претпоставке за остварење тог циља.

Овим законом се не уводе нови, нити мењају постојећи административни поступци.

*• Разматране могућности да се проблеми реше и без доношења овог закона*

Нису разматране могућности да се циљеви које овај закон треба да постигне остваре без његовог доношења, имајући у виду да је реч о елементима система опорезивања који се, сагласно одредби члана 15. ст. 2. и 3. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15-др. закон, 103/15, 99/16, 113/17, 95/18, 31/19, 72/19, 149/20, 118/21, 118/21-др. закон и 138/22), уређују пореским законом. Стога се измене и допуне тих елемената не могу решити доношењем подзаконских аката, односно предузимањем других мера у оквиру послова државне управе.

*• Зашто је доношење овог закона најбољи начин за решавање проблема*

Доношење овог закона је најбољи начин за решавање проблема, из разлога што се ради о законској материји, коју је једино и могуће мењати и допуњавати одговарајућим изменама и допунама закона.

III. ОБЈАШЊЕЊЕ ОСНОВНИХ ПРАВНИХ ИНСТИТУТА

И ПОЈЕДИНАЧНИХ РЕШЕЊА

Уз члан 1.

Предлаже се проширење пореских ослобођења по основу пореза на пренос апсолутних права и за случај кад страна држава стиче непокретност за потребе свог дипломатско-конзуларног представништва, под условом реципроцитета.

Уз чл. 2. и 3.

Предлаже се одлагање рока од кога јединице локалне самоуправе утврђују, наплаћују и контролишу порез на наслеђе и поклон и порез на пренос апсолутних права до 1. јануара 2025. године. До тада ће порезе по тим основима утврђивати, наплаћивати и контролисати Пореска управа.

Предлаже се да овај закон ступи на снагу 1. јануара 2024. године.

IV. ПРОЦЕНА ФИНАНСИЈСКИХ СРЕДСТАВА ПОТРЕБНИХ

ЗА СПРОВОЂЕЊЕ ЗАКОНА

За спровођење овог закона није потребно обезбедити средства у буџету Републике Србије.

V. АНАЛИЗА ЕФЕКАТА ЗАКОНА

Чланом 41. став 3. Закона о планском систему Републике Србије („Службени гласник РС”, број 30/18) прописано је да се на органе државне управе сходно примењује члан 37. тог закона у погледу контроле спровођења анализе ефеката прописа пре њиховог усвајања од стране Владе, за све законе и друге прописе којима се битно мења начин остваривања права, обавеза и правних интереса физичких и правних лица.

С тим у вези, анализа ефеката закона није вршена у односу на предложено проширење пореских ослобођења по основу пореза на пренос апсолутних права и на случај кад страна држава стиче непокретност за потребе свог дипломатско-конзуларног представништва, под условом реципроцитета. Ово пореско ослобођење требало би да омогући успостављање реципроцитета у пуном обиму, а имајући у виду да је реч о прометима који се повремено дешавају неће изазвати значајне ефекте на физичка и правна лица, на буџете јединица локалних самоуправа (којима припадају приходи по основу пореза на пренос апсолутних права), на животну средину и на органе јавне власти.

**1. Кључна питања за анализу постојећег стања и правилно дефинисање промене која се предлаже**

*1) Који показатељи се прате у области, који су разлози због којих се ови показатељи прате и које су њихове вредности? Да ли се у предметној области спроводи или се спроводио документ јавне политике или пропис? Представити резултате спровођења тог документа јавне политике или прописа и образложити због чега добијени резултати нису у складу са планираним вредностима.*

У области пореза на пренос апсолутних права спроводи се Закон о порезима на имовину. Не постоје показатељи који се прате у тим областима, с обзиром на то да приходи остварени по тим основама припадају јединицама локалне самоуправе на чијој територији су остварени.

*2) Који су важећи прописи и документи јавних политика од значаја за промену која се предлаже и у чему се тај значај огледа?*

Документ који је од значаја за промену која се предлаже је Закон о порезима на имовину. Тим законом се уређују порез на имовину, порез на наслеђе и поклон и порез на пренос апсолутних права.

*3) Да ли су уочени проблеми у области и на кога се они односе? Представити узроке и последице проблема.*

Уочена је потреба да се одложи преношење надлежности за утврђивање пореза на наслеђе и поклон и пореза на пренос апсолутних права, са Пореске управе на јединице локалне самоуправе, како би се реализовале све потребне активности неопходне за остварење тог циља.

Уочена је потреба за проширењем пореских ослобођења по основу пореза на пренос апсолутних права и на случај кад страна држава стиче непокретност за потребе свог дипломатско-конзуларног представништва, под условом реципроцитета – што би требало да допринесе остварењу тог начела у пуном обиму.

*4) Која промена се предлаже? Да ли је промена заиста неопходна и у ком обиму?*

Одлагање рока за преношење надлежности за утврђивање, наплату и контролу пореза на наслеђе и поклон и пореза на пренос апсолутних права, са Пореске управе на јединице локалне самоуправе, јесте неопходно како би се обезбедио додатни рок у коме ће се спровести потребне радње и активности које би требале да омогуће да се по истеку одложеног рока та надлежност обавља ефикасно и квалитетно од стране јединица локалне самоуправе.

Предлаже се проширење пореских ослобођења по основу пореза на пренос апсолутних права и на случај кад страна држава стиче непокретност за потребе свог дипломатско-конзуларног представништва, под условом реципроцитета – што би требало да допринесе остварењу тог начела у пуном обиму (тј. независно од основа по коме та држава стиче непокретност а што је од утицаја на одређивање пореског обвезника у сваком конкретном случају).

Допуну и прецизирање законских одредаба могуће је вршити само изменама закона, што значи да су те промене неопходне.

*5) На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај.*

Предложено проширење пореских ослобођења по основу пореза на пренос апсолутних права и на случај кад страна држава стиче непокретност за потребе свог дипломатско-конзуларног представништва, под условом реципроцитета – требало би да допринесе остварењу начела реципроцитета у пуном обиму.

Одлагање рока за преношење надлежности за утврђивање, наплату и контролу пореза на наслеђе и поклон и пореза на пренос апсолутних права, са Пореске управе на јединице локалне самоуправе, не би требало да има утицаја на поједине циљне групе, јер је превасходни циљ тог одлагања да се администрирање тих послова врши ефикасно и квалитетно.

*6) Да ли постоје важећи документи јавних политика којима би се могла остварити жељена промена и о којим документима се ради?*

Не постоје важећи документи јавних политика којим би се могла остварити предложена промена.

*7) Да ли је промену могуће остварити применом важећих прописа?*

Имајући у виду да су пореска ослобођења и надлежност органа за утврђивање пореза законска материја, нема могућности да се циљеви који се желе постићи реше без доношења закона.

*8) Квантитативно (нумерички, статистички) представити очекиване трендове у предметној области, уколико се одустане од интервенције (status quo).*

Недоношење овог закона имало би за последицу да се надлежност за утврђивање, наплату и контролу пореза на наслеђе и поклон, као и пореза на пренос апсолутних права, пренесе са Пореске управе на јединице локалних самоуправа од 1. јануара 2024. године, иако за ефикасно и квалитетно обављање тих послова од стране јединица локалних самоуправа од тог дана нису реализоване све неопходне радње. Очекивани тренд у том случају није могуће исказати квантитативно, али би свакако довео до тога да се порез по наведеним основима у извесном периоду не би могао утврђивати, што значи да се у том периоду по тим основима не би остваривали приходи јединица локалних самоуправа.

*9) Какво је искуство у остваривању оваквих промена у поређењу са искуством других држава, односно локалних самоуправа (ако је реч о јавној политици или акту локалне самоуправе)?*

Не располажемо искуствима других држава.

**2. Кључна питања за утврђивање циљева**

*1) Због чега је неопходно постићи жељену промену на нивоу друштва? (одговором на ово питање дефинише се општи циљ).*

Промену која се огледа у одлагању преношења надлежности за утврђивање, наплату и контролу пореза на наслеђе и поклон, као и пореза на пренос апсолутних права, са Пореске управе на јединице локалних самоуправа, до 1. јануара 2025. године је неопходно извршити, зато што за ефикасно и квалитетно обављање тих послова од стране јединица локалних самоуправа од 1. јануара 2024. године нису реализоване све неопходне радње.

Промена која се огледа у проширењу пореских ослобођења по основу пореза на пренос апсолутних права и на случај кад страна држава стиче непокретност за потребе свог дипломатско-конзуларног представништва, под условом реципроцитета – требала би да допринесе остварењу начела реципроцитета у пуном обиму.

*2) Шта се предметном променом жели постићи? (одговором на ово питање дефинишу се посебни циљеви, чије постизање треба да доводе до остварења општег циља. У односу на посебне циљеве, формулишу се мере за њихово постизање).*

Одлагањем преношења надлежности за утврђивање пореза на наслеђе и поклон и пореза на пренос апсолутних права, са Пореске управе на јединице локалне самоуправе, жели се обезбедити довољно времена за реализовање свих радњи које треба да омогуће да јединице локалне самоуправе ту надлежност ефикасно обављају од 1. јануара 2025. године. Наиме, овим законом се не уређује преношење надлежности, већ само одлагање реализације већ уведене мере, како би се за то обезбедили сви потребни услови. Сада порез на наслеђе и поклон и порез на пренос апсолутних права утврђује, контролише и наплаћује Пореска управа и приход који по том основу оствари у целости уступа јединицама локалне самоуправе. Иако ефекат предложене мере није мерљив, преношење те надлежности након рока који се предлаже овим законом (као временски одређен) требало би да допринесе даљем унапређењу основних функција Пореске управе, као и повећању ефикасности пословних процеса при утврђивању, наплати и контроли наведених пореза од стране јединица локалних самоуправа.

Промена којом се врши проширење пореских ослобођења по основу пореза на пренос апсолутних права и на случај кад страна држава стиче непокретност за потребе свог дипломатско-конзуларног представништва, под условом реципроцитета – требала би да допринесе остварењу начела реципроцитета у пуном обиму.

*3) Да ли су општи и посебни циљеви усклађени са важећим документима јавних политика и постојећим правним оквиром, а пре свега са приоритетним циљевима Владе?*

Предложена законска решења усаглашена су са постојећим правним оквиром. Она нису садржана у важећим документима јавних политика, па у том смислу није потребно вршити усаглашавање.

*4) На основу којих показатеља учинка ће бити могуће утврдити да ли је дошло до остваривања општих, односно посебних циљева?*

Одлагање преношења надлежности за утврђивање пореза на наслеђе и поклон и пореза на пренос апсолутних права, са Пореске управе на јединице локалне самоуправе, оствариће се усвајањем закона.

Проширење пореских ослобођења по основу пореза на пренос апсолутних права и на случај кад страна држава стиче непокретност за потребе свог дипломатско-конзуларног представништва, под условом реципроцитета – требало би да допринесе остварењу начела реципроцитета у пуном обиму.

С обзиром на то да су пореска ослобођења и надлежност за утврђивање, контролу и наплату пореза законска материја, циљеви који се овим законом желе постићи оствариће се почетком његове примене.

**3. Кључна питања за идентификовање опција јавних политика**

1. *Које релевантне опције (алтернативне мере, односно групе мера) за остварење циља су узете у разматрање? Да ли је разматрана „status quo” опција?*

„Status quo” опција није разматрана у погледу рока за преношење надлежности за утврђивање, наплату и контролу пореза на наслеђе и поклон и пореза на пренос апсолутних права на јединице локалне самоуправе, зато што нису реализоване све претпоставке да би се та надлежност ефикасно остваривала од 1. јануара 2024. године.

„Status quo” опција у погледу проширења пореског ослобођења које се предлаже није разматрана, јер је њен циљ омогућавање примене начела реципроцитета у пуном обиму у случају стицања непокретности за потребе дипломатско-конзуларних представништава.

Стога нема могућности да се циљеви који се желе постићи реше без доношења закона.

1. *Да ли су, поред регулаторних мера, идентификоване и друге опције за постизање жељене промене и анализирани њихови потенцијални ефекти?*

Не постоје друге опције за постизање жељене промене, имајући у виду да је неопходна измена регулаторног оквира с обзиром на то да су предложена решења законска материја.

*3) Да ли су, поред рестриктивних мера (забране, ограничења, санкције и слично) испитане и подстицајне мере за постизање посебног циља?*

Предложена решења не садрже ни рестриктивне, ни подстицајне мере за постизање циља.

1. *Да ли су у оквиру разматраних опција идентификоване институционално* *управљачко организационе мере које је неопходно спровести да би се постигли посебни циљеви?*

Предложеним законским решењима не уводе се организационе, управљачке и институционалне промене.

*5) Да ли се промена може постићи кроз спровођење информативно-едукативних мера?*

Имајући у виду да су предложена решења законска материја, нема могућности да се циљеви који се желе постићи реше кроз спровођење информативно-едукативних мера.

*6) Да ли циљне групе и друге заинтересоване стране из цивилног и приватног сектора могу да буду укључене у процес спровођења јавне политике, односно прописа или се проблем може решити искључиво интервенцијом јавног сектора?*

Имајући у виду да су предложена решења законска материја, циљеви који се желе постићи могу да се реше искључиво интервенцијом јавног сектора.

*7) Да ли постоје расположиви, односно потенцијални ресурси за спровођење идентификованих опција?*

Надлежни органи имају капацитет за спровођење изабраних законских решења.

*8) Која опција је изабрана за спровођење и на основу чега је процењено да ће се том опцијом постићи жељена промена и остварење утврђених циљева?*

Предложена опција је једино могућа, с обзиром на то да су ослобођења по основу пореза на пренос апсолутних права елемент система опорезивања, што је законска материја. Такође, рок за преношење надлежности за утврђивање, наплату и контролу пореза на наслеђе и поклон и пореза на пренос апсолутних права на јединице локалне самоуправе уређен је законом, па се само изменама закона може мењати, односно одлагати.

**4. Кључна питања за анализу финансијских ефеката**

1. *Какве ће ефекте изабранa опцијa имати на јавне приходе и расходе у средњем и дугом року?*

Имајући у виду циљ овог закона, предложено одлагање преношења надлежности за утврђивање, наплату и контролу пореза на наслеђе и поклон и пореза на пренос апсолутних права на јединице локалне самоуправе неће имати утицај на јавне приходе и јавне расходе.

Предложено пореско ослобођење неће имати утицај на јавне расходе. Имајући у виду да се ослобађају плаћања пореза промети који се спорадично дешавају, утицај на умањење јавних прихода неће бити значајан.

1. *Да ли је финансијске ресурсе за спровођење изабране опције потребно обезбедити у буџету, или из других извора финансирања и којих?*

За спровођење овог закона није потребно обезбедити средства у буџету Републике Србије.

*3) Како ће спровођење изабране опције утицати на међународне финансијске обавезе?*

Спровођење изабране опције неће утицати на међународне финансијске обавезе.

*4) Колики су процењени трошкови увођења промена који проистичу из спровођења изабране опције (оснивање нових институција, реструктурирање постојећих институција и обука државних службеника) исказани у категоријама капиталних трошкова, текућих трошкова и зарада?*

Предложено одлагање преношења надлежности за утврђивање, наплату и контролу пореза на наслеђе и поклон и пореза на пренос апсолутних права на јединице локалне самоуправе не би требало да доведе до трошкова, с обзиром на то да ће јединице локалних самоуправа од Пореске управе преузети запослене који обављају послове утврђивања, наплате и контроле пореза на наслеђе и поклон и пореза на пренос апсолутних права, информациони систем, опрему и средства за вршење надлежности у тим областима.

Предложено пореско ослобођење не би требало да има утицај на трошкове, с обзиром на то да ће се реализовати применом закона.

*5) Да ли је могуће финансирати расходе изабране опције кроз редистрибуцију постојећих средстава?*

/

*6) Какви ће бити ефекти спровођења изабране опције на расходе других институција?*

Не очекују се расходи других институција спровођењем предложених решења.

**5. Кључна питања за анализу економских ефеката**

*1) Које трошкове и користи (материјалне и нематеријалне) ће изабрана опција проузроковати привреди, појединој грани, односно одређеној категорији привредних субјеката?*

Предложена решења неће произвести трошкове нити користи привреди, појединој грани привреде, а ни привредним субјектима.

*2)* *Да ли изабрана опција утиче на конкурентност привредних субјеката на домаћем и иностраном тржишту (укључујући и ефекте на конкурентност цена) и на који начин?*

Изабрана опција не утиче на конкурентност привредних субјеката на домаћем и иностраном тржишту.

1. *Да ли изабране опције утичу на услове конкуренције и на који начин?*

Изабрана опција нема утицаја на услове конкуренције.

*4) Да ли изабрана опција утиче на трансфер технологије и/или примену техничко-технолошких, организационих и пословних иновација и на који начин?*

Изабрана опција нема утицаја на трансфер технологије и/или примену техничко-технолошких, организационих и пословних иновација.

*5) Да ли изабрана опција утиче на друштвено богатство и његову расподелу и на који начин?*

Изабрана опција нема утицаја на друштвено богатство и његову расподелу.

*6) Какве ће ефекте изабрана опција имати на квалитет и статус радне снаге (права, обавезе и одговорности), као и права, обавезе и одговорности послодаваца?*

Изабрана опција нема утицаја на квалитет и статус радне снаге (права, обавезе и одговорности), као и права, обавезе и одговорности послодаваца.

**6. Кључна питања за анализу ефеката на друштво (Колике трошкове и користи (материјалне и нематеријалне) ће изабрана опција проузроковати грађанима?).**

Предложена решења неће произвести трошкове нити користи грађанима.

**7. Кључна питања за анализу управљачких ефеката**

1. *Да ли се изабраном опцијом уводе организационе, управљачке или институционалне промене и које су то промене?*

Предложеним решењима не уводе се организационе, управљачке и институционалне промене.

Промена која се састоји у преношењу надлежности за утврђивање пореза на наслеђе и поклон и пореза на пренос апсолутних права, са Пореске управе на јединице локалне самоуправе, одлаже се до 1. јануара 2025. године.

*2) Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?*

Одлагање рока за преношење надлежности за утврђивање, наплату и контролу пореза на наслеђе и поклон и пореза на пренос апсолутних права, са Пореске управе на јединице локалне самоуправе, не доводи до измене начина остваривања права, обавеза и правних интереса правних и физичких лица. Врши се како би се обезбедио додатни рок у коме ће се спровести потребне радње и активности које би требале да омогуће да се по истеку одложног рока та надлежност обавља ефикасно и квалитетно од стране јединица локалне самоуправе.

Преношење тих надлежности захтева сагледавање и реализацију низа активности, међу којима су сагледавање броја запослених које би требало да преузму јединице локалне самоуправе, да ли све јединице локалне самоуправе преузимају довољан број запослених за те послове, да ли за сваку јединицу локалне самоуправе постоје запослени које би преузеле и које активности треба да се спроведу у том случају. Број запослених и број предмета који би био преузет није наведен из разлога што је променљив током времена и зависи од послова који би били пренети: да ли се преносе само послови везани за порезе или и послови које је обављала Пореска управа везано за утврђивање тржишне вредности непокретности који су јој установљени посебним законима. Наиме, појединим лицима која обављају послове везане за утврђивање и наплату пореза по основу пореза на наслеђе и поклон и пореза на пренос апсолутних права престаје радни однос (на пример, због пензионисања, због раскида радног односа..) а поједина лица поред тих послова обављају и послове који ће остати у надлежности Пореске управе. Такође, Пореска управа сада администрира послове везане за утврђивање и наплату пореза по наведеним основама, па је број примљених предмета који нису окончани променљив.

Посебним законима установљена је надлежност Пореске управе за процену тржишне вредности непокретности, на пример, законом којим је уређена експропријација, законом којим се уређује јавна својина, законом којим се уређује пољопривредно земљиште, законом којим се уређује враћање одузете имовине и обештећење... Стога је пре преношења наведених надлежности на јединице локалне самоуправе потребно определити да ли ће за те сврхе процену тржишне вредности вршити јединице локалне самоуправе (што би захтевало и измену одговарајућег законодавног оквира), Пореска управа или други орган коме би се у надлежност пренели ти послови, а на начин да се обезбеди уједначеност тржишне вредности исте непокретности, независно од сврхе за кoју се њена процена врши.

Стога је образована Радна група за израду плана активности за прелазак администрирања пореза на пренос апсолутних права и пореза на наслеђе и поклон из Пореске управе у локалну пореску администрацију, са задацима да сагледа законски оквир и сачини резиме, изврши пословну анализу пореза на пренос апсолутних права, пореза на наслеђе и поклон и пореза на имовину и сачини документ анализе, изврши информациону анализу постојећег Централног система локалне пореске администрације и подсистема Пореске управе који администрирају порез на наслеђе и поклон и порез на пренос апсолутних права и сачини документ анализе, као и да да препоруке начина и тока реализације преласка администрирања са подсистема Пореске управе на информациони систем локалне пореске администрације, који би требало да садржи и детаљан начин техничке реализације.

До сачињавања извештаја Радне групе и реализацији свих потребних активности (техничких, кадровских...), нису створене претпоставке да се та надлежност обавља ефикасно и квалитетно од стране свих јединица локалне самоуправе, због чега се предлаже одлагање рока до кога би оне требало да се реализују.

*3) Да ли је за реализацију изабране опције било потребно извршити реструктурирање постојећег државног органа, односно другог субјекта јавног сектора (нпр. проширење, укидање, промене функција/хијерархије, унапређење техничких и људских капацитета и сл.) и у којем временском периоду је то потребно спровести?*

За реализацију предложених мера није потребно извршити реструктурирање постојећег државног органа.

За преношење надлежности за утврђивање пореза на наслеђе и поклон и пореза на пренос апсолутних права, са Пореске управе на јединице локалне самоуправе, потребно је преузети предмете, информациони систем и архиву, опрему и средства за вршење надлежности у тим областима и запослене који обављају те послове, што је разлог за одлагање те активности до 1. јануара 2025. године.

*4) Да ли је изабрана опција у сагласности са важећим прописима, међународним споразумима и усвојеним документима јавних политика?*

Изабрана опција је у сагласности са важећим прописима.

*5)* *Да ли изабрана опција утиче на владавину права и безбедност? Да ли изабрана опција утиче на одговорност и транспарентност рада јавне управе и на који начин?*

Изабрана опција не утиче на владавину права и безбедност, нити на одговорност и транспарентност рада јавне управе.

*6)* *Које додатне мере треба спровести и колико времена ће бити потребно да се спроведе изабрана опција и обезбеди њено касније доследно спровођење, односно њена одрживост?*

Изабране опције ће се спровести у законом предложеним роковима.

**8. Кључна питања за анализу ризика**

*1) Да ли је за спровођење изабране опције обезбеђена подршка свих кључних заинтересованих страна и циљних група? Да ли је спровођење изабране опције приоритет за доносиоце одлука у наредном периоду (Народну скупштину, Владу, државне органе и слично)?*

Изабрана опција којом се на јединице локалних самоуправа преноси надлежност за утврђивање, наплату и контролу пореза на наслеђе и поклон и пореза на пренос апсолутних права уређена је Законом, при чему се овим законом само одлаже почетак примене тог законског решења, како би се извршиле све радње које представљају претпоставке за квалитетно и ефикасно остварење жељеног циља.

*2) Да ли су обезбеђена финансијска средства за спровођење изабране опције? Да ли је за спровођење изабране опције обезбеђено довољно времена за спровођење поступка јавне набавке уколико је она потребна?*

За спровођење изабраних опција није потребно обезбедити финансијска средства, нити спровести поступак јавне набавке.

*3) Да ли постоји још неки ризик за спровођење изабране опције?*

Не постоје уочени ризици у вези спровођења изабраних опција.

**9. Информације о спроведеним консултацијама у току израде Нацрта закона**

Oвај закон због свог садржаја, односно природе, није био предмет консултација у складу са чланом 44. став 2. Уредбе о методологији управљања јавним политикама, анализи ефеката јавних политика и прописа и садржају појединачних докумената јавних политика („Службени гласник РС”, број 8/19).

VI. ОДРЕДБА ЗАКОНА О ПОРЕЗИМА НА ИМОВИНУ

ЧИЈЕ СЕ ИЗМЕНА ВРШИ

Члан 31.

Порез на пренос апсолутних права не плаћа се:

1) кад се апсолутно право преноси ради измирења обавеза по основу јавних прихода, у складу са прописима којима се уређује порески поступак и пореска администрација;

2) кад се преноси право својине на непокретности дипломатских и конзуларних представништава страних држава, ОДНОСНО КАД СТРАНА ДРЖАВА СТИЧЕ НЕПОКРЕТНОСТИ ЗА ПОТРЕБЕ СВОГ ДИПЛОМАТСКО-КОНЗУЛАРНОГ ПРЕДСТАВНИШТВА, под условом реципроцитета;

3) код улагања апсолутних права у капитал привредног друштва - резидента Републике Србије, у складу са законом којим се уређују привредна друштва;

4) кад физичко лице откупом стамбене зграде или стана у друштвеној, односно државној својини са станарским правом, односно правом дугорочног закупа, стекне својину или сусвојину на тој згради, или стану, сразмерно учешћу друштвеног, односно државног капитала у укупном капиталу преносиоца права;

5) на размену земљишта којом најмање једно правно или физичко лице коме је пољопривреда претежна делатност, односно занимање, прибавља пољопривредно или шумско земљиште ради његовог груписања;

6) кад се по основу уговора који за предмет има доживотно издржавање, право својине на непокретности преноси на даваоца доживотног издржавања - супружника сауговарача, односно лице које се у односу на сауговарача налази у првом наследном реду, на део непокретности који би давалац издржавања по закону наследио од сауговарача да је на дан закључења тог уговора отворено наслеђе сауговарачеве имовине;

7) [брисана](http://we2.cekos.com/ce/index.xhtml?&file=f63552&action=propis&path=06355201.html&domain=0&mark=false&queries=zakon+o+porezima+na+imovinu&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&anchor=c0015#c0015);

8) на пренос уз накнаду амбулантних возила, специјалних путничких возила за обуку кандидата за возаче са уграђеним дуплим ножним командама, путничких возила регистрованих за такси превоз, односно путничких возила за „rent a car” - лицу које је регистровано за обављање делатности школа за возаче, односно за такси или „rent a car”;

8а) код продаје правног лица као стечајног дужника - у сразмери са учешћем друштвеног, односно државног капитала у укупном капиталу тог правног лица;

9) [брисана](http://we2.cekos.com/ce/index.xhtml?&file=f30991&action=propis&path=03099101.html&domain=0&mark=false&queries=zakon+o+porezima+na+imovinu&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&anchor=c0031#c0031);

9а) на пренос апсолутног права из чл. 23. или 24. овог закона на имовини или делу имовине субјекта приватизације, укључујући и имовину, односно део имовине субјекта приватизације у реструктурирању, са субјекта приватизације на купца имовине у поступку приватизације, по прописима којима се уређује приватизација;

9б) [брисана](http://we2.cekos.com/ce/index.xhtml?&file=f63552&action=propis&path=06355201.html&domain=0&mark=false&queries=zakon+o+porezima+na+imovinu&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&anchor=c0015#c0015);

10) [брисана](http://we2.cekos.com/ce/index.xhtml?&file=f63552&action=propis&path=06355201.html&domain=0&mark=false&queries=zakon+o+porezima+na+imovinu&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&anchor=c0015#c0015);

11) [брисана](http://we2.cekos.com/ce/index.xhtml?&file=f63552&action=propis&path=06355201.html&domain=0&mark=false&queries=zakon+o+porezima+na+imovinu&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&anchor=c0015#c0015);

12) на пренос апсолутних права из члана 23. овог закона лицу (или неком од лица) које је, у складу са уговором о концесији, давалац концесије, а који пренос у поступку реализације уговора о концесији врши приватни партнер, ако је процењена вредност концесије најмање 50 милиона евра;

12а) на стицање имовине, односно на остваривање обештећења по закону којим се уређује враћање одузете имовине и обештећење за одузету имовину, односно по закону којим се уређује враћање (реституција) имовине црквама и верским заједницама;

12б) код конверзије, односно претварања права коришћења, односно права закупа, у право својине на грађевинском земљишту, у складу са законом којим се уређују планирање и изградња, односно законом којим се уређује претварање права коришћења у право својине на грађевинском земљишту уз накнаду;

12в) код стицања права својине на земљишту по основу комасације, односно урбане комасације;

13) када је обвезник Република Србија, аутономна покрајина, односно јединица локалне самоуправе;

14) када је међународним уговором који је закључила Република Србија уређено да се неће плаћати порез на пренос апсолутних права.

У случају престанка обављања такси превоза или rent a car” делатности, као и у случају продаје или отуђења на други начин путничког возила прибављеног за обављање тих делатности пре истека рока од пет година од дана стицања, стицалац права својине на путничком возилу код чијег стицања је остварено пореско ослобођење из става 1. тачка 8) овог члана дужан је да то пријави надлежном пореском органу у року од 30 дана од дана престанка обављања делатности, продаје, односно отуђења и да плати порез на пренос апсолутних права који би се платио да није остварено пореско ослобођење и камату која се плаћа због доцње у плаћању пореза, од дана стицања до дана пријављивања.

Лице које је пренело право својине на путничком возилу регистрованом за такси превоз или „rent a car”, солидарни је јемац за измирење пореске обавезе на пренос апсолутних права у случају из става 2. овог члана.

Одредба става 1. тачка 3) овог члана не примењује се на пренос права својине на моторном возилу, пловилу, односно ваздухоплову.

Одредба става 1. тачка 3) овог члана не примењује се на пренос права својине на моторном возилу, пловилу, односно ваздухоплову.

САМОСТАЛНИ ЧЛАНОВИ ПРЕДЛОГА ЗАКОНА

Члан 2.

ОДРЕДБЕ ЧЛАНА 16. СТ. 1. И 2, ЧЛАНА 17. СТАВ 5, ЧЛАНА 21. СТ. 2. И 3, ЧЛАНА 27. СТ. 2-6. И СТАВА 8, ЧЛАНА 29. СТАВ 9, ЧЛАНА 31. СТАВ 2, ЧЛАНА 31Б СТ. 2. И 3, ЧЛАНА 34. СТ. 4-6, ЧЛАНА 35. СТ. 2-4, ЧЛАНА 36. СТАВ 2. И СТ. 4-8, ЧЛАНА 39Б, ЧЛАНА 40. СТ. 1, 2, 5, 6, 8. И 9, ЧЛАНА 40А СТАВ 1. И ЧЛАНА 42А СТ. 1-3. И СТ. 5. И 6. ЗАКОНА О ПОРЕЗИМА НА ИМОВИНУ („СЛУЖБЕНИ ГЛАСНИК РСˮ, БР. 26/01, 45/02-СУС, 80/02, 80/02-ДР. ЗАКОН, 135/04, 61/07, 5/09, 101/10, 24/11, 78/11, 57/12-УС, 47/13, 68/14-ДР. ЗАКОН, 95/18, 99/18-УС, 86/19, 144/20, 118/21 И 138/22), У ДЕЛУ КОЈИМ ЈЕ УРЕЂЕНА НАДЛЕЖНОСТ МИНИСТАРСТВА ФИНАНСИЈА - ПОРЕСКЕ УПРАВЕ (У ДАЉЕМ ТЕКСТУ: ПОРЕСКА УПРАВА) ЗА УТВРЂИВАЊЕ ПОРЕЗА НА НАСЛЕЂЕ И ПОКЛОН И ПОРЕЗА НА ПРЕНОС АПСОЛУТНИХ ПРАВА, ОДНОСНО У ДЕЛУ КОЈИМ ЈЕ УРЕЂЕНА ОБАВЕЗА ОРГАНИМА И ЛИЦИМА ИЗ ЧЛАНА 42А ТОГ ЗАКОНА ДА ПОРЕСКОЈ УПРАВИ ДОСТАВЉАЈУ ПРОПИСАНЕ ИСПРАВЕ, ОДЛУКЕ И АКТЕ, ПРИМЕЊИВАЋЕ СЕ ДО 31. ДЕЦЕМБРА 2024. ГОДИНЕ.

ПОЧЕВ ОД 1. ЈАНУАРА 2025. ГОДИНЕ, ЈЕДИНИЦЕ ЛОКАЛНЕ САМОУПРАВЕ У ЦЕЛОСТИ УТВРЂУЈУ, НАПЛАЋУЈУ И КОНТРОЛИШУ ПОРЕЗ НА НАСЛЕЂЕ И ПОКЛОН И ПОРЕЗ НА ПРЕНОС АПСОЛУТНИХ ПРАВА И СМАТРАЈУ СЕ ПОРЕСКИМ ОРГАНОМ У СМИСЛУ ОДРЕДАБА СТАВА 1. ОВОГ ЧЛАНА.

ЈЕДИНИЦЕ ЛОКАЛНЕ САМОУПРАВЕ ПРЕУЗЕЋЕ ОД ПОРЕСКЕ УПРАВЕ ЗАПОСЛЕНЕ КОЈИ ОБАВЉАЈУ ПОСЛОВЕ УТВРЂИВАЊА, НАПЛАТЕ И КОНТРОЛЕ ПОРЕЗА НА НАСЛЕЂЕ И ПОКЛОН И ПОРЕЗА НА ПРЕНОС АПСОЛУТНИХ ПРАВА, ПРЕДМЕТЕ, ИНФОРМАЦИОНИ СИСТЕМ И АРХИВУ, КАО И ОПРЕМУ И СРЕДСТВА ЗА ВРШЕЊЕ НАДЛЕЖНОСТИ У ТИМ ОБЛАСТИМА СРАЗМЕРНО БРОЈУ ПРЕУЗЕТИХ ЗАПОСЛЕНИХ ЛИЦА, У ПЕРИОДУ ОД 1. НОВЕМБРА ДО 31. ДЕЦЕМБРА 2024. ГОДИНЕ.

ПОСТУПКЕ КОЈЕ ЈЕ ПОРЕСКА УПРАВА ЗАПОЧЕЛА У ВРШЕЊУ НАДЛЕЖНОСТИ ИЗ СТАВА 1. ОВОГ ЧЛАНА, КОЈИ НЕ БУДУ ОКОНЧАНИ ДО ДАНА ПРЕУЗИМАЊА ПРЕДМЕТА У СКЛАДУ СА СТАВОМ 3. ОВОГ ЧЛАНА, ОКОНЧАЋЕ ЈЕДИНИЦЕ ЛОКАЛНЕ САМОУПРАВЕ.

ЧЛАН 3.

ОВАЈ ЗАКОН СТУПА НА СНАГУ 1. ЈАНУАРА 2024. ГОДИНЕ.